第四十二屆香港電影金像獎頒獎典禮今晚(14日)舉行,影后劉嘉玲身穿露肩晚裝配拖尾外套,雍容華貴。問她是否代表老公梁朝偉攞最佳男主角?她否認,指自己支持這個盛事,負責頒「最佳新演員」獎。
問到偉仔有否說倘若攞獎,代他說致謝辭?她說﹕「冇,佢喺德國拍戲,但知道大會播放最佳男主角提名名單時,會同步跟偉仔視像,佢應該即刻知道賽果。(會否替偉仔緊張?)唔緊張,我覺得應該係佢囉㗎,唔係咩?其他人會付出100分、200分,佢會付出500分,甚至1000分,為工作好努力、好投入,將所有嘢都放埋一邊,包括我在內,佢敬業樂業精神好值得鼓勵。」